p r o j e k t a s

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2008 M. LAPKRIČIO 14 D. SPRENDIMO** [**NR. 5TS-622**](http://10.103.1.4:49201/aktai/Default.aspx?Id=3&DocId=12101) **„DĖL TURTO PERDAVIMO VALDYTI PATIKĖJIMO TEISE“ PAKEITIMO**

2018 m. spalio 18 d. Nr.34-1497

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į uždarosios akcinės bendrovės „Lazdijų vanduo“ 2018 m. spalio 11 d. prašymą Nr. LV8-185 „Dėl turto patikėjimo sutarties pratęsimo“, Lazdijų rajono savivaldybės taryba nusprendžia:

1. Pakeisti Lazdijų rajono savivaldybės tarybos 2008 m. lapkričio 14 d. sprendimą Nr. [5TS-622](http://10.103.1.4:49201/aktai/Default.aspx?Id=3&DocId=12101) „Dėl turto perdavimo valdyti patikėjimo teise“ ir 1 punktą išdėstyti taip:

„1. Perduoti UAB „Lazdijų vanduo“ (kodas 165171377) pagal turto patikėjimo sutartį laikotarpiui iki 2028 m. lapkričio 27 d. savivaldybės funkcijai –  šilumos ir geriamojo vandens tiekimo bei nuotėkų surinkimo ir valymo organizavimui – įgyvendinti rajono savivaldybei nuosavybės teise priklausančius šiuos objektus:“.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, susitarimu Nr. 1 pratęsti Lazdijų rajono 2-ojo notarų biuro notarės Rasytės Gudienės 2008 m. lapkričio 27 d. turto patikėjimo sutartį Nr. 2008-11-27 (notarinis registro Nr. 13070) su uždarąja akcine bendrove „Lazdijų vanduo“.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Vaiva Čepononienė

2018-10-15

**SPRENDIMO**

**DĖL LAZDIJŲ RAJONO SAVIVALDYBĖS TARYBOS 2008 M. LAPKRIČIO 14 D. SPRENDIMO** [**NR. 5TS-622**](http://10.103.1.4:49201/aktai/Default.aspx?Id=3&DocId=12101) **„DĖL TURTO PERDAVIMO VALDYTI PATIKĖJIMO TEISE“ PAKEITIMO“ PROJEKTO**

**AIŠKINAMASIS RAŠTAS**

2018-10-15

 Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2008 m. lapkričio 14 d. sprendimo [Nr. 5TS-622](http://10.103.1.4:49201/aktai/Default.aspx?Id=3&DocId=12101) „Dėl turto perdavimo valdyti patikėjimo teise“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į uždarosios akcinės bendrovės „Lazdijų vanduo“ 2018 m. spalio 11 d. prašymą Nr. LV8-185 „Dėl turto patikėjimo sutarties pratęsimo“.

Šio projekto tikslas – pakeisti Lazdijų rajono savivaldybės tarybos 2008 m. lapkričio 14 d. sprendimo [Nr. 5TS-622](http://10.103.1.4:49201/aktai/Default.aspx?Id=3&DocId=12101) „Dėl turto perdavimo valdyti patikėjimo teise“ 1 punktą ir išdėstyti jį taip:

„1. Perduoti UAB „Lazdijų vanduo“ (kodas 165171377) pagal turto patikėjimo sutartį laikotarpiui - iki 2028 m. lapkričio 27 d., savivaldybės funkcijai –  šilumos ir geriamojo vandens tiekimo bei nuotėkų surinkimo ir valymo organizavimui – įgyvendinti rajono savivaldybei nuosavybės teise priklausančius šiuos objektus:“ bei Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, susitarimu Nr. 1 pratęsti Lazdijų rajono 2-ojo notarų biuro notarės Rasytės Gudienės 2008 m. lapkričio 27 d. turto patikėjimo sutartį Nr. 2008-11-27 (notarinis registro Nr. 13070) su uždarąją akcine bendrove „Lazdijų vanduo“.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Ekonomikos skyriaus specialistė turizmui Vaiva Čepononienė.

##### Ekonomikos skyriaus specialistė turizmui Vaiva Čepononienė